Bharatai

Bharatai () – arijų gentis, minima Rigvedoje, ypač 3-oje mandaloje, priskiriamoje bharatų išminčiui Višvamitrai. „Upės himne“ (RV 3.33) aprašyta kaip visa bharatų gentis keliasi per upę. Žodis Bharatá taip pat naudojamas kaip dievų Agnio ir Rudros vardas.

7-oje mandaloje (7.18 ir kt.) minima, kad bharatai dalyvauja „Dešimties karalių mūšyje“, kur jie kaunasi už nugalėtojus. Dėl bharatų vado Sudaso pergalės mūšyje bharatai galėjo apsigyventi Kurukšetros krašte.ORIGINS AND DEVELOPMENT OF THE KURU STATE by Michael Witzel, Harvard University   Jie, atrodo, sėkmingai dalyvavo ankstyvosiose kovose dėl valdžios tarp įvairių arijų ir dasų (nearijų) genčių, nes povedinėje sanskrito epinėje tradicijoje („Mahabharata“) aprašytas imperatorius Bharata, senovinis visos Indijos užkariautojas, o jo gentis ir karalystė vadinama Bhārata. Vėliau bharatai tapo puru genties sąjungininkais, su šia gentimi po to susiliejo ir sudarė kuru gentį.National Council of Educational Research and Training, History Text Book, Part 1, India

Indijos respublika save oficialiai vadina Bhārata.

 Nuorodos 

Kategorija:Senovės Indijos tautos ir gentys